Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael lubab jätkata oma sõjaeesmärkide realiseerimist
kuni Hamasi täieliku hävitamiseni.
USA hoiatab Iraani,
kui CENTCOM-i lennuk ründas taas IRGC taristut Süürias
kättemaksuks kümnete Iraani käsul korraldatud rünnakute eest.
Iisraeli Kaitsejõud (IDF) jätkavad tihedas koostöös
Jeruusalemma julgeolekuametitega terrorielementide väljajuurimist
Hamasi valitsetavas Gaza sektoris, kuna islamistlikud terrorirühmitused
alustasid 7. oktoobril provotseerimata sõda,
korraldades veresauna Lõuna-Iisraeli aladel
ja röövides üle 240 pantvangi.
IDF-i peastaabi ülem kohtus Lõuna-Iisraeli linnapeade
ja kogukonnajuhtidega, lubades võidelda lakkamatult,
kuni kõik sõja eesmärgid on täielikult täidetud.
Peastaabi ülem kohtus täna Lõuna- Iisraeli linnapeade ja teiste juhtidega.
See lähtus IDF-i ja julgeolekuametite sügavast pühendumusest.
Staabiülem kuulas ära kogukonnajuhid,
kes on väljendanud suurt valu 7. oktoobril toimunud julmuste pärast,
misjärel ta tänas neid juhtimise eest ja rõhutas oma pühendumust,
et võitlus jätkub sõja sihtide täitmiseni.
Kontradmiral Hagari rõhutas seejärel IDFi jätkuvat operatiivtegevust,
kus on näha edusamme terroriinfrastruktuuri
ja terroristide hävitamisel kogu Hamasi kontrolli all olevas enklaavis.
Just sel tunnil jätkavad IDFi jõud rünnakuid Hamasi tugipunktide vastu
Shati laagri südames,
ja rünnakud tihenevad Gaza linna südames.
Soomusbrigaadi 401 juhtimisel tegid jalaväe- ja inseneriväeosad
kümneid reide Shati laagri servas asuvaisse hooneisse
ja kõrvaldasid laagri terroriešeloni kuulunud terroristid
Samal ajal ründasid 36. diviisi väed koostöös mereväega Gaza sadamat.
Jõud on nüüd sadamas ja sadamast idas asuvail aladel,
mis aitab tõhusalt ümber piirata kõigi Shati laagris tegutsevate jõudude
ja ka Gaza linna idaosa julgeoleku vallas tegutsevaid jõude.
Väed leiavad Iisraeli vastu suunatud kaugmürskude stardiplatvorme,
tankitõrjerakettide lähteplatvorme, tunnelite sissepääse,
täiendavat terroriinfrastruktuuri, mida süstemaatiliselt hävitame.
IDFi vahistab koos ISA eriüksuslaste ja üksusega 504 Hamasi terroriste,
kes tuuakse küsitlemiseks Iisraeli.
Seni oleme vahistanud ca 20 Hamasi agendi,
kes toimetati ülekuulamiseks Iisraeli.
Nende 20 vahistatu seas olid ka terroristid,
kes osalesid 7. oktoobri veresaunas.
Iisraeli peaminister Benjamin Netanyahu
rõhutas pöördumises rahva poole ka Jeruusalemma otsustavust jätkata
ning lubas ülimat hinda maksnud sõdurite peredele,
et Jeruusalemma tippjuhtkond tagab,
et nende lähedaste ohvrid poleks asjatud.
Seejärel rõhutas Netanyahu viimaseid saavutusi Gaza rindel.
IDFi väed on lõpetanud Gaza linna piiramise.
Nad tegutsevad linna südames ja on Shifa haigla juures.
Nad on likvideerinud tuhandeid terroriste,
sealhulgas kõrgemaid ülemad ja peamõrvareid,
kes osalesid 7.10 neetud laupäeval toimunud kohutavas veresaunas.
Hamas on tegelikult kaotanud kontrolli Gaza sektori põhjaosa üle.
Tal ei ole seal enam turvalist peidupaika.
Sinwarist kuni viimase terroristini -
kõik Hamasi liikmed on surnud mehed.
Meie väed ründavad neid maa peal ja meie väed ründavad neid maa all.
Jätkame täie jõuga, täies mahus, kuni võiduni.
Oluline on märkida, et kuigi IDF on Shifa haigla tõhusalt ümber piiranud,
on meditsiinikeskuse idapoolne värav jäetud teadlikult vabaks
et tsiviilisikuid läbi lasta. Veelgi enam,
kuna Hamas konfiskeeris suure osa haigla kütusest;
avaldas IDF avaldas videolõigu, kus väidetavalt on näha,
kuidas tema sõdurid toimetavad haiglasse kütust,
et tagada arstiabi abivajavatele Palestiina tsiviilisikutele.
Ja kuigi Shifa haiglasse toimetati abi hoolimata sellest,
et Hamas on rajanud enamiku oma juhtimis- ja kontrolltaristust
haigla all asuvatesse maa-alustesse punkritesse;
on Ameerika Ühendriigid koos teiste lääne liitlaste ja partneritega
väljendanud vastuseisu võimalusele, et Iisrael haiglasse siseneks.
Me ei taha näha tulevahetust haiglas,
kus süütud, abitud, arstiabi otsivad inimesed satuksid risttule alla.
Sarnaseid seisukohti
väljendas Saksamaa välisminister Annalena Baerbock
laupäeval toimunud Iisraeli-visiidil.
Haiglad on kõige tundlikumad kohad
rahvusvahelise õiguse humanitaarvaldkonna osana.
Iisrael, nagu iga riik, peab seda austama,
nagu ka Iisraelil sarnaselt kõigi teiste riikidega on õigus enesekaitsele.
Berliini esidiplomaat märkis lisaks,
et ta kinnitas araabia juhtidele kogu regioonis ja mujal,
et Iisrael tegutseb enesekaitseks, vastupidiselt retoorikale,
mis väidab, et tegu on kättemaksukampaaniaga,
sõltumata kohapealsetest faktidest.
Tegin oma araabia partneritele, kellega vestlesin, selgeks,
et Iisraelile on oluline enesekaitse,
mitte, nagu sageli arvatakse, kättemaks.
Kinnitan oma Iisraeli partneritele, et meie sügav sõprus põhineb sellelgi,
et teha kõik selleks, et Iisrael saaks selles dilemmas
säilitada oma olemuse tugeva demokraatiana.
Nädalavahetusel kohtusid araabia- ja islamimaad
Saudi Araabia Kuningriigi pealinnas,
mille käigus ilmnesid selged erimeelsused riikide vahel,
kes taotlevad normaliseerimist ja rahu -
nagu Araabia Ühendemiraadid ja Saudi Araabia -
ja nende riikide vahel,
kes püüavad selgelt domineerida regioonis ja kaugemal,
nimelt Iraani juhitud telg.
Vastates küsimusele, kuidas näeb Saudi Araabia Gaza tulevikku,
rõhutas Riyadhi esidiplomaat järgmist.
Millisest tulevikust ma räägin, kui Gazat hävitatakse?
Iga tund sureb kümneid inimesi. Millisest tulevikust peaksime rääkima?
Ainus tulevik, millest saame rääkida,
ning see on araabia ja islamimaade ühine seisukoht,
on viivitamatu relvarahu. See on kõik, millest räägime.
Moslemimaailma suutmatus konsensusele jõuda
näis ärritavat Iraani Islamivabariiki.
Mingil juhul pole see areen enam
ainult sõnade ja seisukohtade deklareerimiseks,
vaid peaks olema tegevuse ja liikumise areen.
Iraani president lükkas tagasi USA üleskutse,
et Iraan sõda ei laiendaks,
väites, et Washingtoni kindel toetus Jeruusalemmale
on Islamivabariigi osalemise põhjuseks.
See räige vale on vastuolus
7. oktoobri jõhkra rünnakuni viinud sündmusteahelaga,
mida Iraan sisuliselt soodustas.
Ameeriklased on avaldustes öelnud, et ei taha sõja laienemist;
nad saadavad meile ja teistele riikidele sõnumeid,
et sõda ei tohiks laieneda.
Noh, see avaldus ei ole kuidagi kooskõlas nende tegevusega;
ameeriklased on andnud kütust sellele sõjamasinale Gazas,
mis paneb toime kuritegusid; sõjamasin on Ameerika valduses.
Kuigi Iraan süüdistab Ameerika Ühendriike selles,
et nad seisavad hädaajal oma liitlaste kõrval;
on ta kasutanud oma käsilasi, ründamaks sõjaväebaase,
kus asuvad USA väed Iraagis ja Süürias,
umbes 60 korda alates 17. oktoobrist,
põhjustades vigastusi ca 56 USA sõjaväelasele.
Ja kuigi rünnakud jätkuvad takistamatult;
alustas USA keskväejuhatus öösel kolmandat korda rünnakut
Iraani Revolutsioonikaardi IRGC sihtmärkide vastu Süürias,
mis on teine omataoline vähem kui nädala jooksul.
Nende löökide eesmärk on häirida ja vähendada
nende rühmituste tegevusvabadust ja võimekust,
kes vastutavad otseselt
rünnakute eest USA vägede vastu Iraagis ja Süürias.
Sekretär Austin hoiatas Iraani,
et ta ei jätkaks agressiooni USA relvajõudude vastu.
Need rünnakud peavad lõppema,
ja kui nad ei peatu, ei kõhkle me tegemast, mida vaja,
et kaitsta oma sõjaväelasi.
Tagasi Jeruusalemma,
kus peaminister Netanyahu kordas Iisraeli jõupingutusi
vastupanus Teherani kombitsatele regioonis,
väljaspool Hamasi kontrolli all olevat Gaza sektorit.
Võitleme ka teistel rinnetel. Iga päev võtame meetmeid terrorismi,
selle saadikute ja agentide vastu Juudamaal ja Samaarias, Liibanonis,
Süürias, Punase mere ääres ja kõikjal, kus vaja.
Iisraeli peaminister jätkas rahustava sõnumiga
mõõdukatele araabiamaadele,
kes (suletud uste taga) toetavad Iisraeli jõupingutusi
paradigmamuutuse saavutamiseks Teherani käsilaste suhtes.
Araabia riikide juhtidele,
kes muretsevad oma riikide ja Lähis-Ida tuleviku pärast,
ütlen ma üht: peate Hamasi vastu välja astuma.
16 aastat kestnud türannia jooksul on Hamas toonud Gazale katastroofi.
Ta on toonud Gaza sektori elanikele vaid kaks asja: vere ja vaesuse.
Hamas on Iraani juhitava terrorismitelje lahutamatu osa
ning see terrorismi ja kurjuse telg ohustab kogu maailma
ja ka kogu araabiamaailma.
Olen veendunud, et paljud araabia liidrid mõistavad seda.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile.
Lisaks, kui meie saated teid õnnistavad,
ja soovite aidata kanda nende tootmiskulusid,
kuna et TV7 Iisraeli töö põhineb 100 % annetustel,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud nädalat!
Kohtumiseni järgmises saates! Seniks - Shalom Jeruusalemmast!
Tõlge: Monika Jaaguri